Martello tornis

Martello tornis (), ir neliels aizsardzības forts, ko būvēja visā Britu impērijas teritorijā 19. gadsimta sākumā, sākot no Francijas revolucionāro karu laikiem. Lielākā daļa torņu veidoti kā piekrastes forti.
Tas ir līdz 12 m augsts, parasti divu stāvu tornis, un parasti tā garnizonu veidoja viens virsnieks un līdz 15—25 karavīru. Tā apaļā forma un biezās akmens sienas padarīja to izturīgu pret lielgabalu uguni, savukārt tā augstums padarīja to par ideālu platformu vienam smagam artilērijas lielgabalam, kas uzstādīts uz plakanā jumta un to var pārvietot tā, kas tas nosedz pilnu 360° apšaudes zonu. Dažiem torņiem bija arī izveidoti aizsarggrāvji vai lielāks skaits lielgabalu to papildus aizsardzībai.

 Vēsture 
Francijas revolucionāro karu laikā briti admirāļa Džona Mūra vadībā saskārās ar lielām grūtībām, ieņemot miniatūru Dženovas torni uz Martellas raga Korsikā. Torni aizstāvošais garnizons ilgu laiku neļāva skaitliski pārākam ienaidniekam tuvoties tā pakājē esošajai Senflorānas pilsētai.

Martela torņa nocietinājuma potenciāls atstāja tik lielu iespaidu uz britu pavēlniecību, ka Napoleona draudošā iebrukuma gadījumā tika nolemts būvēt līdzīgas būves visā Britu impērijā, piekrastes aizsardzībai (sk. Džērsijas apaļie torņi).

Standarta tornim ir divi stāvi, un tā augstums sasniedz 12 metrus. Tajā varēja izmitināt no 15 līdz 25 karavīriem virsnieka vadībā. Sienas, kas veidotas no bieziem akmens blokiem, ir izturīgas pret artilērijas uguni. Uz plakanā jumta tika novietots lielgabals, kas spēj griezties par 360 grādiem. Dažus torņus ieskauj aizsarggrāvis ar ūdeni, kas apgrūtina pretinieka piekļuvi tornim.

Vītņstobra artilērijas attīstība gados pirms Krimas kara pakāpeniski mazināja martello torņu aizsardzības potenciālu un tos vairāk necentās būvēt. Šobrīd daudziem no tiem ir piešķirts aizsargājamo vēstures pieminekļu statuss.

 Galerija 

 Ārējās saites 

 Martello Towers Encyclopedia 
 Martello Tower No.24 in Dymchurch, Kent
 YouTube video showing a 3D reconstruction of a Martello tower
 English Heritage Report into Martello Towers on the East Coast of England
 Location list and explanatory article of most Martello towers in the UK, with pictures
 Restoration of No.7 Tower, Killiney Bay
 Interactive Google Map of Killiney Bay defences
 Carleton Martello Tower National Historic Site of Canada
 English Heritage Martello towers definition and description
  The Dymchurch tower: English Heritage
 James Joyce Tower, Dun Laoghaire
 Note on Sir John Moore  — pictures of the original tower at Mortella

Kategorija:Nocietinājumi
Kategorija:Napoleona kari